कहा- राष्ट्रपति को न बुलाना अपमान; जिस केस में विधायकी गई, उसी में आजम बरी
Dainik Bhaskar Morning News and Latest Headlines; Here are today's top stories for you On Dainik Bhaskar. जिस केस में विधायकी गई, उसी में आजम बरी: केस करने वाले भाजपा नेता उपचुनाव में रामपुर से ही विधायक - नई संसद में सेंगोल रखेंगे मोदी: शाह बोले- नेहरू ने इसे अंग्रेजों से लिया, यह सत्ता परिवर्तन का प्रतीक, अभी प्रयागराज म्यूजियम में है
नमस्कार, 
कल की बड़ी खबर सेंगोल नाम के राजदंड से जुड़ी रही। आरोप है कि आजादी के बाद कांग्रेस ने इसे भुला दिया। अब ये नई संसद में रखा जाएगा। हम आपको सेंगोल के बारे में भी बताएंगे..।
लेकिन कल की बड़ी खबरों से पहले आज के प्रमुख इवेंट्स, जिन पर रहेगी नजर…
अब कल की बड़ी खबरें...
1. PM मोदी नई संसद में सेंगोल रखेंगे, आजादी से 15 मिनट पहले इसे नेहरू को सौंपा गया था
गृह मंत्री अमित शाह ने बताया कि PM मोदी 28 मई को दोपहर 12 बजे नए संसद भवन का उद्घाटन करेंगे। वे यहां सत्ता हस्तांतरण का प्रतीक चिह्न सेंगोल भी स्थापित करेंगे। इसे स्पीकर की कुर्सी के बगल में रखा जाएगा। फिलहाल ये प्रयागराज म्यूजियम में है।
14 अगस्त 1947 की रात 11:45 बजे देश के पहले PM पंडित जवाहर लाल नेहरू ने अंग्रेजों से सेंगोल लिया था। तब इसे तमिलनाडु से मंगवाया गया था। सेंगोल चोल साम्राज्य की परंपरा रही है। जब भी कोई राजा बनता था, उसे यह राजदंड दिया जाता था। सेंगोल का अर्थ होता है- संपदा से सम्पन्न।
पूरी खबर यहां पढ़ें...
2. 19 विपक्षी दल नई संसद के इनॉग्रेशन में नहीं जाएंगे, कहा- लोकतंत्र की आत्मा सोख ली गई
कांग्रेस समेत 19 विपक्षी दल नई संसद के उद्घाटन समारोह में शामिल नहीं होंगे। इनकी मांग है कि PM मोदी की बजाय राष्ट्रपति द्रौपदी मुर्मू उद्घाटन करें। इन्होंने एक जॉइंट स्टेटमेंट में लिखा, 'जब संसद से लोकतंत्र की आत्मा ही खींच ली गई हो, ऐसे में हमें नई इमारत की कोई कीमत नजर नहीं आती है।'
इन पार्टियों का कहना है कि राष्ट्रपति के हाथों उद्घाटन न होना, देश के सर्वोच्च संवैधानिक पद का अपमान है। 19 विपक्षी दलों में आम आदमी पार्टी (AAP), तृणमूल कांग्रेस, राष्ट्रीय जनता दल (RJD), जनता दल-यूनाइटेड (JDU), नेशनलिस्ट कांग्रेस पार्टी (NCP), सपा और शिवसेना (UBT) शामिल हैं।
पूरी खबर यहां पढ़ें...
3. आजम खान हेट स्पीच मामले में बरी, केस करने वाले BJP नेता अब रामपुर के विधायक हैं
UP की रामपुर विधानसभा सीट से विधायक रहे सपा नेता आजम खान हेट स्पीच केस में बरी हुए हैं। 27 अक्टूबर 2022 को इसी मामले में निचली अदालत ने उन्हें 3 साल की सजा सुनाई थी, जिसके बाद आजम की विधानसभा सदस्यता चली गई।
इसके बाद सीट पर उप चुनाव हुआ, जिसमें आजम पर केस करने वाले BJP नेता आकाश सक्सेना विधायक चुने गए। आजम की विधायकी अभी भी बहाल नहीं होगी। क्योंकि 15 साल पुराने मामले में 13 फरवरी, 2023 को मुरादाबाद कोर्ट ने आजम और उनके बेटे अब्दुल्ला खान को 2 साल की सजा सुनाई थी।
पूरी खबर यहां पढ़ें...
4. IPL से संन्यास पर धोनी बोले- फैसले के लिए 8-9 महीने, अभी से सिरदर्द नहीं लेना चाहता
IPL से रिटायरमेंट के सवाल पर धोनी ने कहा कि फैसला लेने के लिए अभी 8-9 महीने का वक्त है। इसे लेकर सिरदर्द नहीं लेना चाहता। उन्होंने बताया कि वे बतौर खिलाड़ी चेन्नई सुपरकिंग्स के साथ भले न रहें, लेकिन किसी और भूमिका में टीम से जुड़े रहेंगे।
कप्तानी पर धोनी ने कहा- मैं परिस्थितियों के अनुसार फील्डिंग को बदलता रहता हूं। ऐसे में साथी खिलाड़ियों के लिए कष्ट देने वाला कप्तान हो सकता हूं। पर मुझे पता है कि कब किस खिलाड़ी का कहां उपयोग करना है। मैंने वैसा ही किया।
पूरी खबर यहां पढ़ें...
5. इमरान की पार्टी पर बैन की तैयारी, सरकार ने कहा- PTI ने मुल्क की इज्जत पर हमले किए
पाकिस्तान सरकार पूर्व PM इमरान खान की पार्टी पाकिस्तान तहरीक-ए-इंसाफ (PTI) को बैन कर सकती है। डिफेंस मिनिस्टर ख्वाजा आसिफ ने कहा कि इस पार्टी ने फौज ही नहीं, मुल्क की इज्जत पर भी हमले किए हैं।
आसिफ के बयान के बाद इमरान ने समर्थकों को संबोधित किया। उन्होंने कहा, 'मुझे नहीं, बल्कि पाकिस्तान को तबाह किया जा रहा है। मुल्क का लोकतंत्र खतरे में है।' वहीं PTI के 2 और बड़े नेताओं ने पार्टी छोड़ दी है। इनमें इमरान की करीबी शिरीन मजारी और फाइनेंसर फैयाज-उल-चौहान शामिल हैं।
पूरी खबर यहां पढ़ें...
आज का कार्टून BY मंसूर नकवी...
कुछ अहम खबरें हेडलाइन में...
खबर लेकिन हटके...
ड्राइविंग नहीं आती थी, तो 10KM धक्का लगाकर चुरा ले गए वैन
UP के कानपुर में चोरी का अनोखा मामला सामने आया है। कॉलेज में पढ़ने वाले 3 लड़कों ने एक वैन चुराई, लेकिन किसी को ड्राइविंग नहीं आती थी। ऐसे में गाड़ी को ढकेलते हुए 10 किलोमीटर तक ले गए। लेकिन थकान की वजह से उन्हें रुकना पड़ा। उन्होंने वैन का नंबर प्लेट निकाला और उसे सुनसान जगह पर छिपा दिया, ताकि बाद में इसे बेच सकें। पर इससे पहले ही पुलिस ने तीनों को अरेस्ट कर लिया।
खबरें जो सबसे ज्यादा पढ़ी गईं...
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...